Dette er en av de viktigste (om ikke den viktigste) sammenligningsparametrene når man skal sammenligne forbrukslån. ÅOP står for de totale årlige kostnadene ved å ta opp et nytt lån i forhold til de pengene som du får utbetalt. ÅOP er beregnet ut fra etableringskostnader, ekspedisjonsgebyr, renter og løpende gebyrer i forbindelse med lånet, og viser den samlede prisen for lånet i prosent (%) av det utbetalte beløpet i løpet av ett år. Ved å sammenligne ÅOP kan du dermed få en rask oversikt over hvilke lån som passer best til dine forutsetninger.